EkBass/fiwiki-20250220-pages-articles huggingface dataset:
Yhdistetyn maailmancup 2024–2025

Yhdistetyn maailmancup 2024–2025 alkoi 29. marraskuuta 2024 Kuusamon Rukalla ja päättyy 22. maaliskuuta 2025 Lahdessa. == Kilpailukalenteri == === Miehet === :Lähde: FIS Pvm Paikkakunta Matka Voittaja Toinen Kolmas 29.11.2024 Ruka HS142 / 7,5 km Individual Compact Jarl Magnus Riiber Vinzenz Geiger Julian Schmid 30.11.2024 Ruka HS142 / 10 km Johannes Rydzek Julian Schmid Vinzenz Geiger 1.12.2024 Ruka Yhteislähtö 10 km / HS142 Vinzenz Geiger Jarl Magnus Riiber Manuel Faißt 7.12.2024 Lillehammer HS98 / 10 km Jarl Magnus Riiber Julian Schmid Johannes Lamparter 8.12.2024 Lillehammer HS140 / 7,5 km Individual Compact Vinzenz Geiger Julian Schmid Jarl Magnus Riiber 20.12.2024 Ramsau Yhteislähtö 10 km / HS98 Jarl Magnus Riiber Jens Lurås Oftebro Kristjan Ilves 21.12.2024 Ramsau HS98 / 10 km Vinzenz Geiger Ilkka Herola Julian Schmid 18.1.2025 Schonach HS100 / 10 km Jens Lurås Oftebro Johannes Lamparter Ilkka Herola 19.1.2025 Schonach HS100 / 7,5 km Individual Compact Johannes Lamparter Jarl Magnus Riiber Vinzenz Geiger Nordic Combined Triple: 31. tammikuuta – 2. helmikuuta 31.1.2025 Seefeld 10 km / HS109 Yhteislähtö Jarl Magnus Riiber Johannes Lamparter Jens Lurås Oftebro 1.2.2025 Seefeld HS109 / 7,5 km Individual Compact Jens Lurås Oftebro Jarl Magnus Riiber Vinzenz Geiger 2.2.2025 Seefeld HS109 / 12,5 km Vinzenz Geiger Jarl Magnus Riiber Jens Lurås Oftebro 7.2.2025 Otepää Yhteislähtö 10 km / HS97 Jarl Magnus Riiber Johannes Lamparter Vinzenz Geiger 8.2.2025 Otepää HS97 / 10 km 9.2.2025 Otepää HS97 / 7,5 km Individual Compact 15.3.2025 Oslo HS134 / 10 km 16.3.2025 Oslo HS134 / 7,5 km Individual Compact 21.3.2025 Lahti HS130 / 10 km 22.3.2025 Lahti HS130 / 10 km == Lähteet == 2024–2025 Luokka:Vuoden 2024 hiihto Luokka:Vuoden 2025 hiihto
Peter Sarlin

Peter Sarlin (s. 1982) on suomalainen tekoäly-yrittäjä, tutkija ja toimitusjohtaja. Hän toimii Aalto-yliopiston työelämäprofessorina ja johtaa Silo AI-tekoäly-yritystä, joka heinäkuussa 2024 siirtyi yrityskaupalla yhdysvaltalaisen AMD-tietotekniikkajätin tekoäly-yksiköksi (AMD Silo AI). Sarlin on väitellyt tohtoriksi Åbo Akademista (ÅA, 2013). Rahoitusjärjestelmien riskienhallintaa käsittelevän, tietotekniikan alaan (koneoppimiseen) kuuluneen väitöskirjan aiheena oli Mapping financial stability. Nän on Åbo Akademin tietojärjestelmätieteen dosentti ja työelämäprofessori ÅA:ssa ja Aalto-yliopistossa. == Katso myös == * OpenEuroLLM * Euroopan oppivien ja älykkäiden järjestelmien laboratorio (ELLIS) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1982 syntyneet
JC Latham

Jerome ”JC” Latham (s. 8. helmikuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on hyökkäyksen uloin linjamies. Latham edustaa NFL-joukkue Tennessee Titansia. Ennen NFL-uraansa hän pelasi Alabaman yliopiston joukkueessa. Titans varasi hänet ensimmäisellä kierroksella seitsemännellä varausvuorolla vuoden 2024 NFL:n varaustilaisuudessa. https://www.pro-football- reference.com/players/L/LathJC00.htm Toukokuussa 2024 Latham teki Titansin kanssa nelivuotisen ja yhteensä 26,04 miljoonan dollarin arvoisen tulokassopimuksen. https://sports.yahoo.com/first-round-pick-jc- latham-225954976.html Latham on pelannut 17 NFL:n runkosarjan ottelua. Näissä otteluissa hänellä on kolme rähmäyksen palautusta. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2003 syntyneet Luokka:Elävät henkilöt
Fram (Paraguay)

Fram on pikkukaupunki Paraguayn Itapúan departementissa. Se on perustettu maanviljelysiirtokuntana vuonna 1920. Vuonna 2022 sen asukasluku oli 8 357\. ==Maantiede== Fram sijaitsee Paraguayn Itapúan departementissa noin 50 kilometriä Encarnaciónista pohjoiseen. ==Historia== Fram on perustettu vuonna 1920. Ruotsalainen Buenos Airesissa rikastunut laivanvarustaja Pedro Cristophersen osti tuolloin paikalta 68 000 hehtaaria maata maanviljelysiirtokunnan aloittamiseksi. Nimi Fram on norjaa ja tarkoittaa "eteenpäin". Huomattava osa paikalle saapuvista siirtolaisista oli kotoisin Itä-Euroopasta. Heidän joukossaan oli Stalinin vainoja ja natseja pakenevia puolalaisia, ukrainalaisia ja valkovenäläisiä. Fram sai aseman omana kuntanaan vuonna 1956. Paikalliset kohtasivat kuitenkin pian ongelmia. Alfredo Stroessner oli noussut valtaan Paraguayssa vuonna 1955. Käynnissä oli maailmanlaajuinen kylmä sota ja Paraguay oli riippuvainen Yhdysvaltojen talousavusta. Avun turvatakseen Stroessner pyrki osoittamaan maan olevan kommunismin vastainen ja tämän kannalta Framin itäeurooppalaiset siirtolaiset olivat helppo kohde. Heihin kohdistettiin vainoja, jotka pysyivät pitkään virallisesti salassa, kunnes Roberto Zub julkaisi niistä teoksen Tierra, trabajo y religion vuonna 2004. ==Väestö== Framin asukasluku oli Paraguayn tilastokeskuksen mukaan vuonna 2022 8 357. Vuonna 2002 vastaava lukema oli 6 923. ==Lähteet== Luokka:Paraguayn kaupungit
Emmy (norjalainen laulaja)

Emmy Kristine Guttulsrud Kristiansen, (s. 13. syyskuuta 2000 Holmestrand, Norja) tunnettu pelkällä nimellään Emmy, on norjalainen laulaja ja lauluntekijä. Hän edustaa Irlantia kappaleellaan ”Laika Party” vuoden 2025 Eurovision laulukilpailussa Baselissa. == Biografia == Kristiansen on kotoisin Sanden kylästä, joka on nykyään osa Holmestrandin kuntaa. Kristiansen varttui musikaalisessa perheessä ja hän lauloi muun muassa kuorossa nimeltään Soul Children. Sen jälkeen, kun hänen isoveljensä Erlend oli jo osallistunut vuonna 2011 Norjan yleisradioyhtiö NRK:n lähettämään nuorten musiikkiohjelmaan nimeltään Melodi Grand Prix Junior, Emmy halusi itsekin osallistui samaan kilpailuun. Vuonna 2015, ollessaan 14-vuotias, Kristiansen osallistuikin kilpailuun kappaleellaan "Aiaiaiai". Vuonna 2021 Emmy osallistui Norjan vuoden 2021 euroviisukarsintana toimineeseen Melodi Grand Prix 2021 -kilpailuun. Kilpailussa hän eteni kolmannesta semifinaalista finaaliin asti kappaleellaan "Witch Woods". Finaalissa Emmy ei kuitenkaan sijoittunut neljän parhaan joukkoon. Kristiansen on säveltänyt Mathilde SPZ:n, Chris Archerin ja Slam Dunkin kappaleen ”Woman Show”, jonka nämä esittivät Melodi Grand Prix 2024 -kilpailussa. Työskennellessään Norjassa Kristiansen sai faneja myös kotimaansa ulkopuolella Tiktok-tilinsä kautta, jossa hän on kerännyt yli miljoona seuraajaa. Tammikuussa 2025 Emmyn ilmoitettiin olevan yksi kuudesta artistista, jotka kilpailisivat Irlannin vuoden 2025 euroviisukarsinnassa, joka kantoi nimeä The Late Late Eurosong Special 2025. Kilpailussa hän kilpaili kappaleella nimeltään "Laika Party", joka on tehty yhteistyössä irlantilaisen lauluntekijän Larissa Tormeyn kanssa. 7\. helmikuuta 2025 järjestetyssä finaalissa, Emmy voitti kilpailun saaden eniten pisteitä sekä kansalliselta raadilta että yleisöltä ja edustaa näin Irlantia vuoden 2025 Euroviisuissa Sveitsin Baselissa. == Diskografia == === Singlet === * 2015: Aiaiaiai * 2016: Bjørnar * 2016: Frightened of Lightning * 2018: Jeg ser at du har ringt * 2019: The Little Boy * 2019: Er det du som har tatt den? * 2020: Gunnar * 2020: If Only * 2021: Witch Woods * 2021: Collection * 2021: Brilleskille (Ole Hartzin kanssa) * 2021: Some Say * 2022: Venus (Why Don’t We Run) * 2022: Juliet * 2022: Dear Sandman * 2022: Dear Santa * 2023: Just a Ghost * 2023: DotA (J.O.X:n kanssa) * 2023: She * 2023: Haunting You * 2024: Vil ha dig (Unge Laman kanssa) * 2024: Lose My Love * 2024: Dancing Alone * 2024: Om du var min (J.O.X:n kanssa) * 2024: Ain’t Nobody (Braatenin kanssa) * 2024: The Hanging Tree (Braaheimin ja Ilyaan kanssa) * 2024: Boten Anna (J.O.X:n ja Hubben kanssa) * 2024: Behind Blue Eyes (Braaheimin ja Ilyaan kanssa) * 2024: Say You Love Me (Braaheimin ja Ilyaan kanssa) * 2024: Lie to Me * 2024: Monster * 2024: Left Outside Alone * 2025: Mom Is Home (K-391:n ja Nick Strandin kanssa) * 2025: Laika Party ==Lähteet== * ===Viitteet=== Luokka:Norjalaiset laulajat Luokka:Irlannin euroviisuedustajat Luokka:Vuoden 2025 euroviisuedustajat Luokka:Vuonna 2000 syntyneet Luokka:Elävät henkilöt
Vandžin piiri

Vandžin piiri () on hallintopiiri Pamirin luoteisosassa Vuoristo-Badahšanin autonomisella alueella Tadžikistanissa. Sen keskus on Vandžin kylä. Piirin pinta-ala on 4 430 neliökilometriä. Vuoden 2020 väestönlaskennan mukaan siellä oli 33 982 asukasta. Vandžin piiri rajoittuu luoteessa Darvozin, pohjoisessa Sangvorin, idässä Murğobin ja etelässä Rūšonin piireihin sekä lännessä Afganistaniin. Se käsittää Pandžin sivujokien Vandžobin ja Jazğulomin laaksot, joiden yläosassa on suuria jäätikköjä. Pohjoisessa ovat Darvozvuoret, etelässä Jazğulomvuoret ja jokilaaksojen välissä Vandžvuoret. Pandžin laakso on 1 400 ja piirin korkein kohta Arnavadvuori 6 083 metriä merenpinnan yläpuolella. Hyötykaivannaisiin kuuluvat nikkeli, rautamalmi, kalkki, asbesti, molybdeeni ja marmori. Seudun ilmasto on mantereinen. Talvet ovat kylmiä ja vähälumisia ja kesät kuumia ja kuivia. Tammikuun keskilämpötila on –8:sta –4:een ja heinäkuun 20–24 astetta. Vuotuinen sademäärä on 200–300 millimetriä. Vuonna 1933 perustettuun piiriin kuuluu kuusi maalaiskuntaa: Džovidon (aiemmin Žovid), Jazgulom, Mahmadullo Abdullojev, Rovand, Texarv ja Vodxud. Asukkaista valtaosa puhuu tadžikkia ja noin 15 prosenttia jazgulamia. Aikaisemmin myös Vandžin laaksossa oli oma pamirilainen kielensä. Vandžin kylästä on maanteitse 176 kilometriä alueen pääkaupunkiin Xoruğiin ja 387 kilometriä Dušanbehen. Kylän lähellä on lentokenttä. Seudun pääelinkeinot ovat maanviljely, karjanhoito ja puutarhanhoito. Viljelmät tuottavat viljaa, vihanneksia, perunaa, hedelmiä ja pähkinöitä. Tuotantoeläimiä ovat naudat, lampaat, vuohet ja siipikarja. Lisäksi on pienimuotoista teollisuutta ja pieni vesivoimalaitos. Vandžin laakso toimii reittinä Pamirin kansallispuistoon, Fedtšenkon jäätikölle ja Pamirin korkeimmalle huipulle Ismoili Somonīlle. Historiallisia kohteita ovat Jazgulomin laakson kalliopiirrokset, Vandžin linnoitus ja Baravnin kylän keskiaikaiset rakennukset. ==Lähteet== Luokka:Tadžikistanin piirit
Ragnar Edenman

Ragnar Hilding Leonard Edenman (synt. Eriksson; 1. huhtikuuta 1914 Uppsala – 27. tammikuuta 1998 Uppsala) oli ruotsalainen sosiaalidemokraattinen poliitikko ja virkamies. Hän toimi kansanedustajana toisessa kamarissa vuosina 1949–1968, Ruotsin kirkko- ja opetusministerinä 1957–1967 sekä Uppsalan läänin maaherrana 1967–1980. Opetusministerinä hän vastasi peruskoulujärjestelmän käyttöönotosta sekä yliopisto- ja korkeakouluverkoston laajentamisesta. Vuosina 1987–1988 Edenman johti nimeään kantanutta komissiota, joka kritisoi Olof Palmen murhan tekijän etsintöjen järjestelyjä. Edenmanilla on myöhemmin paljastunut olleen nuoruudessa sympatioita kansallissosialismia kohtaan. ==Lähteet== ==Aiheesta muualla== Luokka:Ruotsin ministerit Luokka:Ruotsin kansanedustajat Luokka:Ruotsin maaherrat Luokka:Ruotsin sosiaalidemokraattisen työväenpuolueen poliitikot Luokka:Vuonna 1914 syntyneet Luokka:Vuonna 1998 kuolleet
Strobe Lights

Strobe Lights () on belgialaisen laulajan Red Sebastianin esittämä kappale, joka julkaistiin 25. tammikuuta 2025. Red Sebastian voitti kappaleella Belgian vuoden 2025 euroviisukarsinnan Eurosong 2025 -kilpailun ja edustaa täten Belgiaa vuoden 2025 Eurovision laulukilpailussa Baselissa. == Lähteet == Luokka:Belgian euroviisuedustuskappaleet Luokka:Vuoden 2025 euroviisuedustuskappaleet
How Much Time Do We Have Left?

How Much Time Do We Have Left? () on slovenialaisen laulajan Klemenin esittämä kappale, joka julkaistiin 1. helmikuuta 2025. Klemen voitti kappaleella Slovenian vuoden 2025 euroviisukarsinnan EMA 2025 -kilpailun ja edustaa täten Sloveniaa vuoden 2025 Eurovision laulukilpailussa Baselissa. == Lähteet == Luokka:Slovenian euroviisuedustuskappaleet Luokka:Vuoden 2025 euroviisuedustuskappaleet
Laika Party

Laika Party () on norjalaisen laulajan Emmyn esittämä kappale, joka julkaistiin 20. tammikuuta 2025. Emmy voitti kappaleella Irlannin vuoden 2025 euroviisukarsinnan The Late Late Eurosong Special 2025 -kilpailun ja edustaa täten Irlantia vuoden 2025 Eurovision laulukilpailussa Baselissa. Kappaleen nimi Laika Party johtaa nimensä neuvostoliittolaisesta Laika-koirasta, joka oli ensimmäinen avaruuteen matkannut elävä olento. == Lähteet == Luokka:Irlannin euroviisuedustuskappaleet Luokka:Vuoden 2025 euroviisuedustuskappaleet
Rynnäkkököydellä laskeutuminen

Rynnäkkököydellä laskeutuminen () on toimenpide, jossa laskeudutaan helikopterista liukumalla paksua köyttä pitkin. Tekniikkaa käyttävät etenkin sotilasjoukot paikoissa, joihin helikopterilla ei voi laskeutua. Rynnäkkökököyden lisäksi toinen tapa laskeutua köydellä on köyteen kiinnitettynä laskeutuminen (rappelling), jossa laskeutuja on renkaalla kiinni köydessä, toisin kuin vapaasti kehon avulla liu'uttavassa rynnäkkököydessä. == Tekniikka == Köysilaskeutumista käytetään silloin, kun sotilaita pitää saada helikopterista maahan nopeasti, mutta kopteri ei voi laskeutua kohteeseen. Tälläisiä paikkoja ovat esimerkiksi epätasainen maasto, rakennusten katot ja laskeutumispaikattomat laivat. Useampi henkilö voi liukua samaan aikaan köyttä pitkin ja köydet voi olla kopterin kummallakin puolella, joten tekniikka onkin nopea tapa joukkojen laskemiseen. Rynnäkkököysi itsessään on yleensä noin 4–5 cm paksu. Köysi on paksu, jotta se pysyy vakaana ja siitä saa hyvän otteen. Laskeutuva henkilö ei ole köydessä kiinni, vaan liukuu sitä pitkin samaan tapaan kuin paloaseman tankoa. Laskeutuja pitää köyttä käsillä ja kenkien välissä. Köyden kitka on tarpeeksi suuri, ettei laskeutuja liu'u liian nopeasti alas. Käsissä täytyy olla soveltuvat käsineet, ettei kitka aiheuta pahoja palohaavoja käsiin. Lopuksi köysi voidaan pudottaa, jotta helikopteri pääsee poistumaan paikalta nopeasti. == Lähteet == == Aiheesta muualla == Luokka:Taistelutaktiikat
Tsaarinupseerit

Tsaarinupseerit olivat Venäjän keisarillisessa armeijassa palvelleita Suomen armeijan upseereita, jotka olivat sisäistäneet venäläisen sotilasperinteen ja joita on kutsuttu halventavasti myös ryssänupseereiksi. Monella heistä oli meriittinään korkeat sotilasopinnot ja kokemusta esikuntatyöskentelystä. E. G. Palménin laatiman tilaston mukaan vuosina 1812–1903 valmistui Suomen kadettikoulusta 955 upseeria, joista 73,5 prosenttia meni Venäjän armeijaan. Lisäksi suomalaisia nuorukaisia meni opiskelemaan suoraan venäläisiin sotakouluihin. Venäjällä sotilaskoulutuksensa saaneista, joita oli aikalaisarvion mukaan yhteensä ainakin 3000, yleni vähintään everstiksi enemmän kuin kolmasosa. Keisarillisessa laivastossa suomalaisten palvelu oli vielä menestyksellisempää. Suomen sisällissodassa tsaarinupseerit palvelivat enimmäkseen esikuntatehtävissä. Vuonna 1924 jääkäri- ja aktivistipiirit alkoivat vaatia Suomen armeijan puhdistamista kelvottomista tsaarinupseereista. Arvostelun kohteeksi joutuivat varsinkin sotaväen päällikkö Karl Wilkama ja yleisesikunnan päällikkö Oskar Enckell. == Lähteet == Luokka:Suomen puolustusvoimat
Ruusuoksidi

Ruusuoksidi (C10H18O) on monoterpenoideihin kuuluva orgaaninen yhdiste. Yhdistettä käytetään ainesosana hajusteissa. Luonnossa ruusuoksidia esiintyy muun muassa ruusuissa, kurjenpolvissa, litsissä ja sitruunaeukalyptuksessa. ==Ominaisuudet, valmistus ja käyttö== Huoneenlämpötilassa ruusuoksidi on väritöntä nestettä, jolla on voimakas kukkaismainen tuoksu. Yhdiste liukenee vähäisessä määrin veteen. Ruusuoksidilla on kaksi kiraliakeskusta ja neljä eri optista isomeeria. Isomeereistä vain yhtä, (2S,4R)- eli (-)-cis-ruusuoksidia, esiintyy luonnossa ja sillä on myös isomeereista voimakkain tuoksu.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. Ruusuoksidia valmistetaan lähtien sitronellolista, joka hapetetaan valokemiallisesti herkistimen läsnäollessa orgaaniseksi hydroperoksidiksi. Hydroperoksidi pelkistetään natriumsulfiitilla dioliksi, joka muodostaa rengasrakenteisen eetterin voimakkaasti happamissa oloissa. Tässä reaktiossa muodostuu kaikkia neljää ruusuoksidin stereoisomeeria. Aineen valmistamiseksi on kehitetty myös stereospesifisiä ja bioteknisiä menetelmiä. : Ruusuoksidia käytetään tuomaan hajusteisiin kukkaistuoksua, erityisesti ruusun ja kurjenpolvien vivahteita. ==Lähteet== == Aiheesta muualla == Luokka:Terpeenit
Puolan parlamentti

Puolan tasavallan parlamentti () on Puolan kaksikamarinen parlamentti. Parlamentti koostuu 460-paikkaisesta sejmistä ja 100-paikkaisesta senaatista. Sejm toimii parlamentin alahuoneena ja senaatti ylähuoneena. == Aiheesta muualla == Luokka:Puolan politiikka Luokka:Kansalliset parlamentit
Pia Klemp

Pia Klemp (s. 1983) on saksalainen laivastoupseeri, ihmisoikeusaktivisti ja kirjailija. Hän on tullut tunnetuksi erityisesti työstään Välimeren siirtolaisten pelastusoperaatioissa sekä mertensuojelutyöstä. == Toiminta == Klemp työskenteli vuosina 2011–2017 Sea Shepherd -järjestössä useissa eri tehtävissä, kuten kokkina, pelastussukeltajana, kansimiehenä ja perämiehenä. Tänä aikana hän suoritti myös merikapteenin pätevyyden. Euroopan pakolaiskriisin aikana vuonna 2017 Klemp siirtyi työskentelemään Välimeren pelastusoperaatioihin. Hänen komentamansa Iuventa-alus on pelastanut arviolta 14 000 siirtolaista. Italian viranomaiset takavarikoivat aluksen elokuussa 2017 ja asettivat Klempin sekä yhdeksän muuta miehistön jäsentä syytteeseen laittoman maahanmuuton avustamisesta. Syyttäjän mukaan miehistö olisi tehnyt yhteistyötä ihmissalakuljettajien kanssa. Klemp on kiistänyt syytteet ja ilmoittanut vievänsä asian tarvittaessa Euroopan ihmisoikeustuomioistuimeen. Kansainvälinen merioikeus velvoittaa kapteenin auttamaan kaikkia merihädässä olevia kansallisuudesta riippumatta. Vuonna 2019 Klemp kieltäytyi vastaanottamasta Pariisin kaupungin myöntämää Grand Vermeil -mitalia. Hän perusteli päätöstään kritisoimalla Pariisin kaupungin kaksinaismoralismia sen maahanmuuttopolitiikassa. == Lähteet == Luokka:Saksalaiset ihmisoikeusaktivistit Luokka:Vuonna 1983 syntyneet Luokka:Elävät henkilöt
Cloud Gate

Cloud Gate (), yleisemmin tunnettu lempinimellä The Bean (suom. Papu), on julkinen veistos Chicagossa, Yhdysvalloissa. Se sijaitsee kaupungin keskustassa Millennium Parkissa. Veistos on Anish Kapoorin suunnittelema ja se valmistui vuonna 2004. == Kuvaus == Cloud Gate on 10 metriä korkea, 13 metriä leveä ja 20 metriä pitkä veistos, joka painaa noin 100 tonnia. Sen pinta on kokonaan ruostumatonta terästä, joka koostuu 168 yhteen hitsatusta teräslevystä muodostaen saumattoman, peilimäisen pinnan. Veistoksen sisärakenne koostuu kahdesta metallisesta renkaasta, jotka on yhdistetty ristikkorakenteella, mikä mahdollistaa painon jakautumisen kahdelle tukipisteelle. Pinta heijastaa ympäröivän kaupunkimaiseman, puiston ja taivaan, mistä veistos on saanut virallisen nimensä. Veistoksen lempinimi ”The Bean” syntyi jo sen rakennusvaiheessa, kun yleisö näki suunnitelmapiirrokset sen pavun muotoisesta rakenteesta. Vaikka taiteilija Kapoor virallisesti nimesi teoksen Cloud Gateksi sen valmistuttua, on lempinimi jäänyt yleiseen käyttöön. == Katso myös == * Julkinen taide * Kuvanveisto == Lähteet == Luokka:Chicago Luokka:Yhdysvaltain patsaat ja veistokset
Sipoo Bulldogs

Sipoo Bulldogs (aik. Kerava Bulldogs) on Keski-Uudellamaalla toimiva amerikkalaisen jalkapallon seura. Seura on perustettu vuonna 1983 Keravalla, mutta se siirtyi Sipooseen vuonna 2000. Bulldogs pelaa kaudella 2025 toiseksi korkeimalla sarjatasolla Amerikkalaisen jalkapallon I-divisioonassa. Bulldogs pelasi pääsarja Vaahteraliigassa kaudella 1986. == Lähteet == Luokka:Sipoon urheilu Luokka:Suomalaiset amerikkalaisen jalkapallon seurat Luokka:Vuonna 1983 perustetut urheiluseurat Luokka:Amerikkalaisen jalkapallon I-divisioona
Naisten amerikkalaisen jalkapallon I-divisioona

Amerikkalaisen jalkapallon I-divisioona on Suomen naisten amerikkalaisen jalkapallon toiseksi korkein sarjataso. Sarjassa pelaa kaudella 2025 kuusi joukkuetta. Sarjan järjestäjä on Suomen Amerikkalaisen Jalkapallon Liitto. Sarjaa on pelattu vuodesta 2004 lähtien. == Joukkueet 2025 == * Helsinki Roosters * Jyväskylä Jaguars * Lohja Lionesses * Oulu Northern Lights * Pirkkala Spartans * Seinäjoki Crocodiles == Lähteet == ==Aiheesta muualla== * Naisten I-divisioonan verkkosivusto Luokka:Suomen amerikkalaisen jalkapallon sarjat
Daintreen sademetsä

Daintreen sademetsä on Australian koillisosassa sijaitseva 160 000 hehtaaria kattava sademetsä. Sitä on kutsuttu maailman vanhimmaksi trooppiseksi metsäksi. Alue on noin 180 miljoonaa vuotta vanha ja liitettiin Unescon maailmanperintöluettoon vuonna 1988. Se on osa laajempaa Queenslandin tropiikin aluetta, jota on pidetty yhtenä maailman arvokkaimmista luonnonsuojelualueista. Daintreen löysi vuonna 1873 George Elphinstone Dalrymple, joka nimesi metsän geologina ja valokuvaajana toimineen ystävänsä Richard Daintreen mukaan. Daintreen sademetsän alueella on neljä kansallispuistoa. Alueella elää yli 3 000 kasvilajia, noin 400 lintulajia sekä yli sata nisäkäs- ja matelijalajia. == Lähteet == == Aiheesta muualla == * Viralliset kotisivut Luokka:Queensland Luokka:Unescon maailmanperintökohteet Australiassa Luokka:Metsät
Vaahteraliigan vuoden tulokas

Vuoden tulokas on Suomen amerikkalaisen jalkapallon pääsarjan Vaahteraliigan vuoden tulokaspelaajalle vuosittain myönnettävä palkinto. Palkinto on jaettu pääsääntöisesti joka vuosi kaudesta 1986 lähtien. == Palkitut == Vaahteraliigan vuoden tulokas Kausi Pelaaja Kansalaisuus Joukkue Lähde 1986 Jyväskylä Rangers 1987 Oulu Northern Lights 1988 East City Giants 1988 Tampere Rocks 1989 Munkka Colts 1992 Turku Trojans 1993 Turku Trojans 1994 Hämeenlinna Tigers 1995 Turku Trojans 1996 Arctic Circle Stars 1997 Turku Trojans 1999 Helsinki Roosters 2000 Jyväskylä Jaguars 2001 East City Giants 2002 Jyväskylä Jaguars 2003 Vaasa Vikings 2004 Helsinki Roosters 2005 Porvoon Butchers 2006 Helsinki Wolverines 2007 Jyväskylä Jaguars 2008 Tampere Saints 2009 Porvoon Butchers 2010 Jyväskylä Jaguars 2011 Helsinki Roosters 2012 Helsinki Roosters 2013 Helsinki Roosters 2014 Turku Trojans 2015 Seinäjoki Crocodiles 2016 Porvoon Butchers 2017 Helsinki Roosters 2018 Kuopio Steelers 2019 Helsinki Wolverines 2020 Wasa Royals 2021 Kuopio Steelers 2022 Seinäjoki Crocodiles 2023 Wasa Royals 2024 UNC Crusaders == Lähteet == Luokka:Suomalaiset urheilupalkinnot Luokka:Vaahteraliiga
Vaahteraliigan vuoden hyökkääjä

Vuoden hyökkääjä on Suomen amerikkalaisen jalkapallon pääsarjan Vaahteraliigan vuoden hyökkääjälle vuosittain myönnettävä palkinto. Palkinto on jaettu joka vuosi kaudesta 2002 lähtien. == Palkitut == Vaahteraliigan vuoden hyökkääjä Kausi Pelaaja Kansalaisuus Joukkue Lähde 2002 Helsinki Roosters 2003 Helsinki Roosters 2004 Helsinki Roosters 2005 Porvoon Butchers 2006 Porvoon Butchers 2007 Porvoon Butchers 2008 Porvoon Butchers 2009 Helsinki Roosters 2010 Porvoon Butchers 2011 Porvoon Butchers 2012 Seinäjoki Crocodiles 2013 Seinäjoki Crocodiles 2014 Porvoon Butchers 2015 Helsinki Roosters 2016 Seinäjoki Crocodiles 2017 Wasa Royals 2018 Helsinki Roosters 2019 Porvoon Butchers 2020 Kuopio Steelers 2021 Kuopio Steelers 2022 Helsinki Wolverines 2023 Seinäjoki Crocodiles 2024 Seinäjoki Crocodiles == Lähteet == Luokka:Suomalaiset urheilupalkinnot Luokka:Vaahteraliiga
Darvozin piiri

Darvozin piiri () on hallintopiiri Pamirin luoteisosassa Vuoristo-Badahšanin autonomisella alueella Tadžikistanissa. Sen keskus on Qal’ai Xumbin kylä. Piirin pinta-ala on 2 824,5 neliökilometriä. Vuoden 2020 väestönlaskennan mukaan siellä oli 23 204 asukasta. Darvozin piiri rajoittuu lännessä Šamsiddini Šohinin ja Xovalingin, pohjoisessa Sangvorin ja idässä Vandžin piireihin sekä etelässä Pandžjoen kautta Afganistaniin. Se sijaitsee pääosin Darvozvuorten eteläpuolella Pandžin sekä osittain Xingovjoen laaksoissa. Alueen hyötykaivannaisiin kuuluvat marmori, serpentiniitti, kulta, kupari, nikkeli ja kivihiili. Seudun ilmasto on mantereinen. Tammikuun keskilämpötila on –5:stä nollaan ja heinäkuun 20–25 astetta. Vuorilla ilmasto on viileämpi. Vuotuinen sademäärä on 500–900 millimetriä. Pandžiin laskee useita lyhyitä jokia, joista suurin on Xumbob. Hallintoalue on perustettu Qal’ai Xumbin piirinä vuonna 1930. Se liitettiin Vuoristo-Badahšaniin vuonna 1957, yhdistettiin Vandžin piiriin vuonna 1963, perustettiin uudelleen vuonna 1965 ja nimettiin Darvozin piiriksi vuonna 1991. Siihen kuuluu neljä maalaiskuntaa: Nulvand, Qal’ai Xumb, Sağirdašt ja Višxarv. Piirin kautta kulkee Dušanben (287 tai 380 kilometriä) ja alueen pääkaupugin Xoruğin (289 kilometriä) välinen maantie. Lyhyempi reitti Dušanbehen kulkee Xoburabotin solan ja pitempi mutta nopeampi Šūroobodin kautta. Pandžin yli Afganistaniin johtaa Ruzvain kylän luona sijaitseva silta. Seudun pääelinkeinot ovat maanviljely ja karjanhoito. Osittain keinokastellut viljelmät tuottavat viljaa, perunaa, vihanneksia, hedelmiä ja rehua. Tuotantoeläimiä ovat naudat, lampaat, vuohet ja siipikarja. Lisäksi harjoitetaan mehiläistenhoitoa. Teollisuutta edustavat muun muassa juomatehdas, kultasepänverstas, ompelimo ja vesivoimalaitokset. Kaivosteollisuus tuottaa kultaa ja marmoria. Darvoz muodostaa historiallisen kulttuurialueen, johon aikaisemmin on kuulunut myös Pandžin Afganistanin- puoleinen ranta. Piirin historiallisia kohteita ovat muinaisen Karonin kaupungin ja Xumbin linnoituksen rauniot sekä merkkihenkilöiden mausoleumit ja hautapaikat. ==Lähteet== Luokka:Tadžikistanin piirit
Vaahteraliigan vuoden linjamies

Vuoden linjamies on Suomen amerikkalaisen jalkapallon pääsarjan Vaahteraliigan vuoden linjamiehelle vuosittain myönnettävä palkinto. Palkinto on jaettu joka vuosi kaudesta 2006 lähtien. == Palkitut == Vaahteraliigan vuoden linjamies Kausi Pelaaja Kansalaisuus Joukkue Lähde 2006 Porvoon Butchers 2007 Porvoon Butchers 2008 Jyväskylä Jaguars 2009 Porvoon Butchers 2010 Porvoon Butchers 2011 Porvoon Butchers 2012 Helsinki Wolverines 2013 Helsinki Wolverines 2014 Vantaa TAFT 2015 Seinäjoki Crocodiles 2016 Helsinki Roosters 2017 Porvoon Butchers 2018 Porvoon Butchers 2019 Helsinki Roosters 2020 Helsinki Wolverines 2021 Kuopio Steelers 2022 Porvoon Butchers 2023 Wasa Royals 2024 Seinäjoki Crocodiles == Lähteet == Luokka:Suomalaiset urheilupalkinnot Luokka:Vaahteraliiga
Asteromáta

Asteromáta () on kreikkalaisen laulajan Klavdian esittämä kappale, joka julkaistiin 10. tammikuuta 2025. Klavdia voitti kappaleella Kreikan vuoden 2025 euroviisukarsinnan Ethnikós Telikós 2025 -kilpailun ja edustaa täten Kreikkaa vuoden 2025 Eurovision laulukilpailussa Baselissa. == Lähteet == Luokka:Kreikan euroviisuedustuskappaleet Luokka:Vuoden 2025 euroviisuedustuskappaleet
The Dead Weather

The Dead Weather on yhdysvaltalainen rock-yhtye, joka perustettiin Nashvillessä Tennesseessä vuonna 2009. Yhtyeen musiikki on sekoitus garage rockia, bluesia, punkia ja hard rockia. The Dead Weather -yhtyeessä soittaa useita tunnettuja rock-muusikkoja: The Killsin laulaja Alison Mosshart, Queens of the Stone Agen kitaristi Dean Fertita ja The Raconteurs -yhtyeen basisti ”Little Jack” Lawrence sekä The White Stripes- ja The Racounters -yhtyeen kitaristi Jack White, joka soittaa Dead Weatherissa poikkeuksellisesti rumpuja. == Yhtyeen perustaminen == Yhtye sai alkunsa vuonna 2008, kun The Raconteurs ja The Kills olivat yhteisellä kiertueella Yhdysvalloissa. Kiertueen loppupuolella Jack White sairastui keuhkoputkentulehdukseen, mikä vaikeutti hänen laulamistaan Racounters-yhtyeessä, joten hän pyysi The Kills -yhtyeen laulajaa Alison Mosshartia laulamaan. Lavakemia johti siihen, että White, Mosshart ja Lawrence päättivät perustaa yhteisen bändin. Mukaan saatiin Queens of the Stone Agen kitaristi Dean Fertita. Yhtye päätti äänittää yhdessä Gary Numanin kappaleen ”Are Friends Electric?” Vastaperustettu bändi alkoi pian työstää kokonaista albumia Whiten omistamalla Third Man Studiosilla Nashvillessä Tennesseessä. Jack White soitti yhtyeessä rumpuja ensimmäistä kertaa sitten nuoruusvuosiensa Goober & the Peas -yhtyeen aikojen. The Dead Weather sai albuminsa valmiiksi vain muutamassa viikossa. The Dead Weather esiintyi yleisön edessä ensimmäistä kertaa 11. maaliskuuta 2009, kun Third Man Recordsin Nashvillen-päämaja avattiin. Bändi esiintyi kyseisessä tapahtumassa juuri ennen yhtyeen ensisinglen ”Hang You from the Heavens” julkaisua. Bändin ensialbumi Horehound ilmestyi kesällä 2009. Levy sai kriitikoilta ylistäviä arvosteluja. Albumilla oli yhtyeen omien kappaleiden lisäksi cover-versio Bob Dylanin kappaleesta ”New Pony.” The Dead Weather jatkoi kiertueitaan sekä levyttämistä koko 2009 vuoden ajan. Mosshart ilmoitti medialle jo lokakuussa, että bändin toinen albumi oli jo puoliksi valmis. Maaliskuussa 2010 julkaistiin uusi single ”Die by the Drop”, ja toukokuussa julkaistiin toinen studioalbumi, Sea of Cowards, joka oli debyyttiä raskaampi kokonaisuus. Samana vuonna The Dead Weather osallistui Twilight Saga: Eclipse -elokuvan soundtrackille kappaleellaan ”Rolling in on a Burning Tire”. Vuonna 2013 White ilmoitti, että bändi työsti uutta materiaalia, ja saman vuoden lopulla Third Man Records julkaistiin 7" vinyylisinglen ”Open Up (That's Enough) / Rough Detective”. Seuraavat singlet ennakoivat bändin kolmannen albumin, Dodge and Burn, julkaisua syyskuussa 2015. == Kokoonpano == * Alison Mosshart – laulu, kitara * Dean Fertita – kitara, koskettimet * Jack Lawrence – basso * Jack White – rummut, laulu == Diskografia == === Studioalbumit: === * Horehound (2009) * Sea of Cowards (2010) * Dodge and Burn (2015) == Lähteet == Luokka:Yhdysvaltalaiset rockyhtyeet
PopMatters

PopMatters on vuonna 1999 perustettu kansainvälinen verkkojulkaisuna toimiva kulttuurilehti, joka keskittyy populaarikulttuurin ilmiöiden analysointiin ja kritiikkiin. Lehti pyrkii yhdistämään akateemisen ja populaarin kirjoitustyylin ja on yksi suurimmista tämän tyylin edustajista. Julkaisu tuottaa arvosteluja, haastatteluja ja esseitä useista kulttuurin osa-alueista, kuten musiikista, televisiosta, elokuvista, kirjallisuudesta, videopelistä ja urheilusta. PopMattersin sisältöä indeksoidaan akateemisissa tietokannoissa ProQuestin kautta. == Lähteet == Luokka:Kulttuurilehdet
Ibibiot

Ibibiot on etninen ryhmä Nigerian kaakkoisosassa, etenkin Cross Riverin osavaltiossa. He puhuvat nigeriläis-kongolaisiin kieliin kuuluvan efik-ibibion kielen eri murteita. Ibibioja on kaikkiaan vajaat seitsemän miljoonaa. Useimmat heistä ovat kristittyjä. Ibibiot viljelevät sademetsässä jamssia, taroa ja maniokkia omaan käyttöön, rahatuloja saadaan palmuöljystä ja palmunytimistä. Ibibiot tunnetaan taitavasta puunveistostaan. File:9482p Ibibio mask, Nigeria (5109224726).jpg|Mies-naamio File:Brooklyn Museum 79.115.2 Female Masquerade Mask.jpg|Nais-naamio File:Ibibio Aufsatzmaske Linden-Museum F53390L.jpg|Brittiläinen siirtomaaherra == Lähteet == Luokka:Nigerian etniset ryhmät Luokka:Afrikan alkuperäiskansat
Avittat

Avittat on grönlantilainen kirjontatekniikka, jossa värjättyjä hylkeennahkasuikaleita tai suikaleista leikattuja pieniä ruutuja ommellaan valkeaan tai mustaan hylkeennahkaan. Suikaleet ovat muutaman millimetrin levyisiä, ja ennen värjäämistä nahasta on poistettu karvat. Alkujaan grönlantilaiset hyödynsivät tekniikkaa kaamit-saappaiden ja naisen kansallispukuun kuuluvien sioqqat-housujen koristelussa. Nykyään tekniikan avulla voidaan koristella myös esimerkiksi laukkuja ja koruja. Avittat- tyylistä kuviointia voi nykyään nähdä myös painokankaissa. Perinteisesti avittat-kuvio kulkee työssä vaakasuoraan. Avittatia pidetään haastavana tekniikkana ja tärkeänä osana Grönlannin kulttuuriperintöä. == Lähteet == Luokka:Grönlantilainen kulttuuri Luokka:Eskimot Luokka:Kirjonta
Norrlåtar

Norrlåtar oli vuosina 1974-2004 toiminut ruotsalainen folk- ja maailmanmusiikkiyhtye. Luulajassa perustettu yhte esitti erityisesti Norrbottenin ja Tornionlaakson kansanmusiikkia. Norrlåtarin musiikissa on myös vaikutteita progressivisesta rockista. Osa yhtyeen kappaleista on suomenkielisiä. == Jäsenet == *Jan Olofsson – saksofooni, huilu, viulu *Mikael Segerström – viulu, nykkeliharppu, kitara, basso *Hans Sandin – viulu, hanuri, mandoliini, basso *Magnus Sjögren – viulu, hanuri (1974–1980) *Hasse Alatalo – laulu, hanuri, klaviatuuri (1974–1994) *Lars-Gunnar Omberg – rummut, lyömäsoittimet (1984–2004) *Björn Sjöö – trumpetti, klaviatuuri, hanuri, basso (1984–2004) == Diskografia == === Studioalbumit === *Folkmusik från Norrbotten (1975) *Meikäläisiä / Folk som vi (1976) *Urminnes hävd (1978) *Framtidshopp (1980) *Ugrisk längtan (1985) *Känslans partisan (1987) *En malsvelodi (1990) *Ravn (1994) === Kokoelmat === *Korpens tecken (1989) *Sign of the Raven (1993) *Korpens tid 1974–2004 (2004) == Lähteet == Luokka:Ruotsalaiset yhtyeet Luokka:Kansanmusiikkiyhtyeet Luokka:Länsipohjalaiset
David Sandberg

David Sandberg (s. 23.12.1985) on ruotsalainen elokuvantekijä ja näyttelijä, joka tunnetaan parhaiten kulttisuosion saavuttaneen Kung Fury -lyhytelokuvan (2015) ohjaajana, käsikirjoittajana ja päänäyttelijänä. Sandberg nousi kansainväliseen maineeseen Kung Furyn myötä, joka rahoitettiin Kickstarterin kautta. Projekti keräsi joukkorahoituksella 630 000 dollaria alkuperäisen 200 000 euron tavoitteen sijaan. Lyhytelokuva julkaistiin vuonna 2015 YouTubessa, missä se saavutti nopeasti suuren suosion. Elokuva esitettiin myös Cannesin elokuvajuhlien Directors' Fortnight -sarjassa. Vuonna 2018 ilmoitettiin, että Sandberg ohjaa Kung Furyn kokopitkän jatko-osan, jonka tähdiksi kiinnitettiin Arnold Schwarzenegger, Michael Fassbender ja David Hasselhoff. Sandberg toimii elokuvassa myös käsikirjoittajana, tuottajana ja näyttelijänä. == Lähteet == Luokka:Ruotsalaiset elokuvaohjaajat Luokka:Ruotsalaiset näyttelijät Luokka:Elävät henkilöt
Saor

Saor on skotlantilainen vuonna 2013 perustettu metallimusiikin yhtye. Tyylilajia on kutsuttu tunnelmalliseksi black metaliksi ja folk metaliksi. Vuodesta 2012 vuoteen 2013 yhtye toimi nimellä Àrsaidh. Yhtyeen ainoa varsinainen jäsen on Andy Marshall, joka on vastuussa kaikista soittimista ja laulusta. Yhtyeen nimi tarkoittaa vapaata gaelin kielellä. == Diskografia == === Studioalbumit === * * * * * * == Lähteet == == Aiheesta muualla == * Luokka:Skotlantilaiset metalliyhtyeet
Matteuksenkirkko (München)

Matteuksenkirkko (saks. St. Matthäus) on Baijerin evankelisluterilaisen kirkon piispankirkko Münchenissä Saksassa. Se on rakennettu vuonna vuosina 1953–1955 samalla paikalla sijainneen ja samannimisen, vuonna 1833 valmistuneen ja kansallissosialistien vuonna 1938 purkaman kirkon paikalle. Kirkon on suunnitellut arkkitehti Gustav Gsaenger, kirkon alttarimosaiikki on Angela Gsaengerin käsialaa ja kirkon krusifksin on toteuttanut Andreas Schwarzkopf. Kirkko sijaitsee Sendlinger-Tor-Platzilla Nußbaumpark-puistossa. == Lähteet == Luokka:Münchenin kirkot
Tautumeitas

Tautumeitas on vuonna 2015 Riiassa perustettu latvialainen folk- ja maailmanmusiikkiyhtye. Sen muodostavat viisi naispuolista laulajaa ja multi- instrumentalistia: Asnate Rancāne, Aurēlija Rancāne, Laura Vārpiņa, Laura Marta Līcīte ja Gabriēla Zvaigznīte. Tautumeitas edustaa Latviaa kappaleella ”Bur man laimi” vuoden 2025 Eurovision laulukilpailussa Baselissa. == Historia == Vuonna 2017 Tautumeitas teki yhteistyötä toisen latvialaisen folk- ja maailmanmusiikkiyhtyeen Auļin kanssa. Yhtyeet julkaisivat 13 kappaletta sisältävän albumin Lai māsiņa rotājās!, joka on saanut inspiraatiota baltialaisesta folkmusiikkiperinteestä ja se on omistettu kihlauksille ja häille. Albumi voitti Latvijas Mūzikas ierakstu gada balva Zelta Mikrofons -palkinnon kategoriasta vuoden 2017 paras folkmusiikkialbumi. Lai māsiņa rotājās! saavutti myös 26. sijan vuoden 2018 World Music Charts Europe -listalla sekä sijan 38. vuoden 2018 huhtikuun ja toukokuun Transglobal World Music Chart -listalla. Vuonna Tautumeitas julkaisi debyyttialbuminsa, joka kantaa yhtyeen nimeä Tautumeitas. 2\. kesäkuuta 2021 Tautumeitas ilmoitti virallisella Instagram-tilillään, että yhtyeen silloinen jäsen Lauma Bērza jättäisi yhtyeen saman vuoden kesällä. 20\. marraskuuta 2024 ilmoitettiin, että Tautumeitas oli valittu kilpailijaksi Latvian vuoden 2025 euroviisukarsintana toimineeseen Supernova 2025 -kilpailun semifinaaliin kappaleellaan "Bur man laimi". 8\. helmikuuta 2025 Tautumeitas voitti Supernova 2025 -kilpailun kappaleellaan "Bur man laimi" ja sai täten oikeuden edustaa Latviaa vuoden 2025 Euroviisuissa Sveitsin Baselissa. == Jäsenet == ; Nykyiset jäsenet * Asnate Rancāne – laulu, viulu * Aurēlija Rancāne – laulu, rummut * Laura Vārpiņa – laulu, lyömäsoittimet * Laura Marta Līcīte – laulu, viulu, lyömäsoittimet * Gabriēla Zvaigznīte – laulu ; Entiset jäsenet * Ilona Dzērve – kitara * Lauma Bērza – laulu, viulu * Laura Bužinska == Diskografia == === Studioalbumit === * Lai māsiņa rotājās! (2017; Auļin kanssa) * Tautumeitas (2018) * Dziesmas no Aulejas (2019) * Skrejceļš (2022) ==Lähteet== * ===Viitteet=== Luokka:Latvialaiset yhtyeet Luokka:Latvian euroviisuedustajat Luokka:Vuoden 2025 euroviisuedustajat
Beit Liqya

Beit Liqya () on pikkukaupunki Palestiinan Länsirannalla Ramallahista lounaaseen lähellä Israelin rajaa. Sen asukasluku oli vuonna 2024 arviolta 10 679\. ==Maantiede== Beit Liqya sijaitsee Palestiinan Länsirannalla Ramallah’n kuvernementissa noin 13,5 km Ramallah’n kaupungista lounaaseen. Kaupungin korkeus merenpinnasta on 289 metriä. Sen naapuripaikkakuntia ovat Beit Anan ja Beit Ur al-Foqa idässä, Kharbatha al-Misbah pohjoisessa, sekä Beit Sira ja Beit Nuba lännessä. Lähellä kulkee Israelin Länsirannan turva-aita, joka kulkee osittain myös kaupungin maiden poikki. Keskimääräinen vuotuinen sadanta paikalla on 579,4 mm. Vuoden keskilämpötila on 18 °C. ==Historia== Beit Liqyan nimen merkityksestä on esitetty useita teorioita. Kirjaimellisesti se tarkoittaa kokoontumistaloa. Tämä on liitetty esimerkikis tarinaan paikasta islamilaisten armeijoiden komentajien kokoontumispaikkana. Toisaalta sen on sanottu myös viitanneen henkilönnimeen al-Liqyani. Palestine Exploration Fundin 1880-luvulla julkaisema Survey of Western Palestine kuvaili paikkaa pienenä kylänä kukkulan juurella. Se mainitsee myös sen nimen viittaavan mahdollisesti Vanhan testamentin Elteken kaupunkiin. Oslon rauhanprosessin yhteydessä vuonna 1995 kaupunki jaettiin alueisiin B ja C. Ensimmäisellä siviiliasioista vastaa palestiinalaishallinto ja Beit Liqyassa se käsittää suurimman osan kaupungin rakennetusta alueesta. Suurin osa kaupungin maa- alueesta on kuitenkin aluetta C, jota hallitsee Israel. ==Väestö== Palestiinan tilastokeskuksen arvion mukaan Beit Liqyan asukasluku oli vuonna 2024 10 679. Vuonna 2007 asukasluku oli 7 247. ==Lähteet== Luokka:Palestiinan kaupungit
Zababida

Zababida () on pikkukaupunki Palestiinan Länsirannalla. Sen asukasluku oli vuoden 2024 arvion mukaan 4 871 ja sen asukkaiden enemmistö on kristittyjä. ==Maantiede== Zababida sijaitsee Palestiinan Länsirannalla Jeninin kuvernementissa noin 15 kilometriä Jeninin kaupungista kaakkoon. ==Historia== Nykyisen kylän perustivat paikalle muuttaneet kristityt heidän ostettua maata muslimeilta. Ensimmäiset asukkaat olivat otodokseja ja he rakennuttivat Pyhän Yrjön kirkon vuonna 1874. Myöhemmin rakennettiin myös katolinen Neitsyt Marian ilmestyksen kirkko. Palestine Exploration Fundin 1880-luvulla julkaisema Survey of Western Palestine kuvaili paikkaa lyhyesti keskikokoisena kylänä. ==Väestö== Palestiinan tilastokeskuksen arvion mukaan Zababidan asukasluku oli vuonna 2024 4 871. Noin 75 % paikallisista on kristittyjä. Monet ovat muuttaneet ulkomaille. Lähellä vain parin kilometrin päässä sijaitsee Jeninin amerikkalainen yliopisto (Arab American University). ==Lähteet== Luokka:Palestiinan kaupungit
Miriana Conte

Miriana Conte on maltalainen laulaja. Conte valittiin 8. helmikuuta 2025 maltalaisessa Malta Eurovision Song Contest -laulukilpailussa edustamaan Maltaa Eurovision laulukilpailuun 2025 kappaleella "Kant". Conte oli aiemmin osallistunut Malta Eurovision Song Contest -kilpailuun vuosina 2017 kappaleella "Don't Look Down", 2018 kappaleella "Rocket", 2022 kappaleella "Look What You've Done Now" ja 2024 kappaleella "Venom". ==Lähteet== * ===Viitteet=== Luokka:Maltalaiset laulajat Luokka:Maltan euroviisuedustajat Luokka:Vuoden 2025 euroviisuedustajat Luokka:Syntymävuosi puuttuu Luokka:Elävät henkilöt
Ydinnappi

Ydinnappi on kuvainnollinen termi, jolla kuvataan valtaa käyttää ydinaseita. Todellisuudessa minkään ydinasevaltion ydinaseita ei voi laukaista niin yksinkertaisesti kuin yhtä nappia painamalla, mutta mediassa ja populaarikulttuurissa ”ydinnapin painamisella” viitataan ydinhyökkäyksen aloittamiseen. == Ilmauksen käyttö == 1\. tammikuuta 2018 Pohjois-Korean johtaja Kim Jong-un sanoi, että hänen pöydällään on ydinnappi koko ajan. Yhdysvaltain presidentti Donald Trump vastasi seuraavana päivänä Twitterissä, että hänelläkin on nappi, mutta se on isompi, vahvempi ja oikeasti toimii. Uhittelusta syntyi pohdintaa, onko tuollaista nappia oikeasti olemassa, mutta ei ole. == Todellinen laukaisu == Ydinaseiden laukaisuprotokolla vaihtelee valtioittain, mutta se on aina monivaiheinen prosessi. Siihen tarvitaan valtionpäämiehen tai muiden laukaisusta vastuussa olevien henkilöiden päätös sekä laukaisukoodeja. Joissain ydinasevaltioissa valtionpäämiestä seuraa aina ydinasesalkku, jolla voidaan antaa komento ydinaseiden laukaisemisesta. Ydinaseiden käytön valtuutusviesti ja laukaisukoodit välitetään salattuja yhteyksiä pitkin viimein laukaisupaikalle, kuten ohjussiilolle tai ydinsukellusveneeseen. Kun kaikki varmistusprotokollat on käyty läpi ja käskyn aitoudesta ollaan varmoja, voi laukasupaikan henkilökunta toteuttaa käskyn. Esimerkiksi Yhdysvalloissa siilossa tarvitaan kaksi henkilöä, jotka kääntävät avaimiaan laukaisun aloittamiseksi. == Katso myös == * Ydinasesalkku == Lähteet == Luokka:Ydinaseet
Grant Fisher

Grant Jackson Fisher (s. 22. huhtikuuta 1997 Calgary, Kanada) on yhdysvaltalainen kestävyysjuoksija. Hän on kaksinkertainen olympiamitalisti sekä 3 000 metrin ja 5 000 metrin lyhyiden ratojen maailmanennätyksen haltija. Fisher sijoittui Donetskin alle 18-vuotiaiden MM-kilpailuissa 2013 yhdeksänneksi 1 500 metrin juoksussa. Hän karsiutui saman matkan alkuerissä Eugenen alle 20-vuotiaiden MM-kilpailuissa 2014. Hän voitti NCAA:n mestaruuden 5 000 metrin juoksussa 2017. Fisher sijoittui vuonna 2021 järjestetyissä Tokion olympialaisissa viidenneksi 10 000 metrillä ja yhdeksänneksi 5 000 metrillä. Hän juoksi 5 000 metrin sisäratojen Pohjois- ja Keski-Amerikan sekä Karibian ennätyksen 12.53,73 Bostonissa helmikuussa 2022. Muutamaa viikkoa myöhemmin hän juoksi San Juan Capistranossa maanosan ulkorataennätyksen 10 000 metrillä: 26.33,84. Hän voitti 5 000 metrin Yhdysvaltojen-mestaruuden. Eugenen MM-kilpailuissa hän sijoittui 10 000 metrillä neljänneksi ja 5 000 metrillä kuudenneksi. Hän juoksi Pohjois- ja Keski-Amerikan sekä Karibian ennätyksen 3 000 metrillä elokuussa 2022 Monacossa ajalla 7.28,48 ja 5 000 metrillä syyskuussa 2022 Brysselissä ajalla 12.46,96. Fisher juoksi syyskuussa 2023 Eugenessa Pohjois- ja Keski-Amerikan sekä Karibian ennätyksen 3 000 metrillä ajalla 7.25,47. Helmikuussa 2024 hän paransi kahden mailin juoksun sisäratojen maanosaennätyksen New Yorkissa aikaan 8.03,62. Hän voitti Yhdysvaltojen olympiakarsinnoissa sekä 5&bsp;000 että 10 000 metrin juoksut. Pariisin olympialaisissa hän saavutti molemmilla matkoilla pronssia ajoin 13.15,13 ja 26.43,46. Fisher juoksi 3 000 metrin lyhyiden ratojen (siis käytännössä sisäratojen) maailmanennätyksen 7.22,91 New Yorkissa 8. helmikuuta 2025. Viikkoa myöhemmin hän juoksi 5 000 metrin lyhyiden ratojen maailmanennätyksen 12.44,09 Bostonissa. == Henkilökohtaiset ennätykset == === Ulkoradat === Matka Aika Paikka Päivä 1 500 m 3.34,90 Randalls Island 9. kesäkuuta 2024 Maili 3.59,38 St. Louis 4. kesäkuuta 2015 3 000 m 7.25,47 AR Eugene 17. syyskuuta 2023 2 mailia 8.11,09 Eugene 21. elokuuta 2021 5 000 m 12.46,96 AR Bryssel 2. syyskuuta 2022 10 000 m 26.33,84 AR San Juan Capistrano 6. maaliskuuta 2022 === Sisäradat === Matka Aika Paikka Päivä 1 500 m 3.33,99 Boston 2. helmikuuta 2025 Maili 4.03,54 New York 15. maaliskuuta 2015 3 000 m 7.22,91 ME New York 8. helmikuuta 2015 2 mailia 8.03,62 AR New York 11. helmikuuta 2024 5 000 metriä 12.44,09 Boston 14. helmikuuta 2025 AR = maanosan ennätys ME = maailmanennätys == Lähteet == Luokka:Yhdysvaltalaiset kestävyysjuoksijat Luokka:Yhdysvaltalaiset olympiamitalistit Luokka:Vuonna 1997 syntyneet Luokka:Elävät henkilöt
Ludvig Sjöstedt

Ludvig Wilhelm Sjöstedt (10. helmikuuta 1870 Turku – 19. joulukuuta 1948 Kauvatsa) oli suomalainen kirkkoherra ja lyseon lehtori.Ylioppilasmatrikkeli 1853–1899Henkilötietoja, Aamulehti, 09.02.1930, nro 38, s. 7, Kansalliskirjaston digitaaliset aineistot. Viitattu 09.02.2025 Ludvig Sjöstedtin vanhemmat olivat henkikirjoittaja Otto Fridolf Wilhelm Sjöstedt ja Lovisa Adelaide Borenius. Hän pääsi ylioppilaaksi 1889 Turun ruotsalaisesta lyseosta ja suoritti Helsingin yliopistossa teologian erotutkinnon 1893 sekä valmistui filosofian kandidaatiksi ja maisteriksi 1894. Sjöstedt vihittiin papiksi 1895. Teologian kandidaatiksi hän valmistui 1899. Sjöstedt opiskeli myös useissa Saksan yliopistoissa ja teki kirjastotutkimuksia Saksan ja Ruotsin kirjastoissa. Sjöstedt toimi vt. pappina useissa seurakunnissa, muun muassa Tukholman suomalaisen seurakunnan kirkkoherranapulaisena 1899–1900. Sjöstedt oli uskonnon lehtorina Sortavalan lyseossa 1900–1908 ja Hämeenlinnan lyseossa 1908–1918 sekä Porvoon ruotsalaisen lyseon uskonnon ja filosofian alkeiden vanhempana lehtorina 1928–1937. Lehtorinvirkansa ohella hän toimi papiston apulaisena Sortavalassa ja Porvoossa. Jyväskylän maaseurakunnan kirkkoherrana Sjöstedt oli 1918–1928 ja Kauvatsan kirkkoherrana 1938–1948. Sjöstedt sai rovastin arvon 1926. Hän oli vt. lääninrovastina Jyväskylän rovastikunnassa 1937–1938. Ludvig Sjöstedt oli naimisissa 1909-1916 konttoristi Alma Augusta Törnqvistin (k. 1916) kanssa. == Julkaisuja == * Herodeksen kemut: raittiussaarna Sortavalan kirkossa. Tekijä, Sortavala 1907 * Muistosanoja rippilapsilleni. E. Rytkönen, Hämeenlinna 1909 * Uudempia pyrintöjä kasvatusopin alalla Saksassa teoksessa Hämeenlinnan lyseo. Kertomus lukuvuodesta 1910-1911. Hämeenlinna 1911 * Schnepfenthal ja Schulpforta teoksessa Hämeenlinna lyseo. Kertomus lukuvuodesta 1911-1912. Hämeenlinna 1912 * Kaikuja Aurajoen lähteiltä: piirteitä Orippään pitäjän vanhemmasta historiasta aina uskonpuhdistukseen asti teoksessa Hämeenlinna lyseo. Kertomus lukuvuodesta 1912-1913. Hämeenlinna 1913 * Huoltotoiminnasta naissiirtolaisten hyväksi. Suomen naisyhdistys, Helsinki 1915 == Lähteet == Luokka: Suomen evankelis-luterilaisen kirkon papit Luokka: Suomalaiset opettajat Luokka: Vuonna 1870 syntyneet Luokka: Vuonna 1948 kuolleet